О Т Ч Е Т

 ЗА ДЕЙНОСТТА НА ЧИТАЛИЩЕ „ПРОБУДА 1929”

 с.РАДЕЦКИ ЗА 2019г

 Народното творчество е едно от най-големите богатства на нашия народ, в него се оглеждат живота и борбите му през вековете, неговата богата и самобитна душевност както в миналото така и сега.

 Сега читалищната дейност много се разшири, но основната тяхна цел никога не е прекъсната.Всяко читалище в страната ни върши своята народополезна работа, като задължава щатните техни работници и всички читалищни дейци да усъвършенстват своята дейност.

 Читалището в с.Радецки още от своето създаване се е стремяло да поддържа живия извор на българските традиции и обичаи свързани с живото на хората. Искрата запалена още в далечната 1929 година никога не е угасвала.

 ОРГАНИЗАЦИОННА ДЕЙНОСТ

 Със своите творчески колективи, с чудесната библиотека и богата културна и информационна дейност нашето читалище е от огромно значение за хората от селото.

 Настоятелството и Проверителната комисия са органите на читалището.Техните членове винаги са правили така щото работата на читалището да отговаря на нуждите на хората.През изтеклата година са проведени едно отчетно събрание и четири заседания.Всички членове винаги активно вършеха това, което бе необходимо за решаване въпросите свързани с работата на читалището.

 БИБЛИОТЕЧНА ДЕЙНОСТ

 Библиотечната дейност за всяко читалище е една от основните негови дейности.

 В нашата библиотека книжния фонд е 8146 тома, който е на пълен свободен достъп до читателите ни, които тази година са 49 на брой.Раздадени са 1029 тома литература, а новозакупените са 64т .Имаме абонирани четири периодични издания, които с удоволствие се четат.Не са малко витрините направени за бележити дати и годишнини.Традиция стана през летния сезон децата както от селото, така и гостенчета да посещават приспособената лятна зала както за четене на книжки, така и за занимателни игри, които с радост използват , а някои смело сядат и на компютъра като с помощта на библиотекаря намират различни, интересни материали във всяка област на знания.Въпреки, че в читалището компютъра е един, винаги се стремим да осигурим както на децата така и на възрастните достъп до новите информационни технологии и модерни средства за комуникация.Не е върнат нито един човек без отговор на негов въпрос, без да му се извърши услугата за която е дошъл, независимо от какво естество е, стига да е в нашите възможности.

 ХУДОЖЕСТВЕНА САМОДЕЙНОСТ

 Тази дейност на читалищата има за цел да възражда, поддържа и популяризира български обичаи и традиции .Затова винаги сме се старали този извор на българщината да не пресъхва.Всеки български празник се отбелязваше макар и някои по-скромно.Успехите ни винаги са зависели от капацитета, енергията и отдадеността на много хора, като ЧН, щатния служител, художествените ръководители и плеяда самоотвержени самодейци, които за жалост в последните години драстично намаляха.

 Както всяка година и тази започнахме с бабин ден.Празник който възпроизвежда раждането на най-ценното в човешкия живот – детето.Всички присъстващи с голямо настроение посрещат „бабата”, поливат и да си измие ръцете, даряват я с малки дарове и веселието започва.Макар и вече на възраст всички жени с голямо желание пеят, рецитират, играят и се веселят както могат.Голяма е радостта на децата от ДГ в селото при посрещането на баба Марта.Чакайки я на вратата, с широко отворени и засмени очички, те я хващат за ръка и водят да седне.Веднага след това започва представлението от техни песнички, стихотворения и игри, а веселата баба Марта, закичва всяко от тях с мартеничка, казва им какви бели са правели, черпи ги с питка и сладки и им пожелава да са весели, засмени и много здрави.Осен това баба Марта минава по центъра на селото и закичва всеки срещнат с мартеница за здраве.Ето, че идва и празника на жената.Този празник е специален за всяка жена от селото.Кметът на селото подарява на всяка по едно цветенце и с радост виждаме как очите им грейват от малкото внимание.Програмата се оформя на място от присъстващите с песни, танци, конкурси и много настроение.Не може да не споменем за детската фолклорна група, която години наред вече оглася селото ни с песните си на Лазаров ден.Въпреки, че децата са по-малко на брой, традицията продължава.Посещавайки всяка къща от селото те внасят малко радост на възрастното население останало вече по селата.Тази година на този ден и децата от ДГ в селото посетиха доста домове и пяха и играха на Лазаров ден.

 През изтеклата година, както винаги самодейките от женската битова група репетираха и се представиха успешно на Общински празници в Нова Загора и сепечелихме трето място, а на събора в с.Еленово спечелихме второ място.Читалищното ръководство винаги им изказва свята благодарност и уважение пред възрастта и ентусиазма който имат.

 Не по зле се празнуваха и празници като деня на детето в ДГ, деня на пенсионера, деня на будителя.Няма да пропуснем да споменем за празника на християнското семейство който проведохме в ДГ с децата и техните родители.По инициатива на библиотекаря и персонала на ДГ читалището закупи и подари пътни знаци на децата и проведе няколко занимания за правилно движение по пътищата.Това бе прието както от децата така и от техните родители с голямо задоволство..С признателност ще споменем, че децата от детската ни градина пък водени от своите учителки винаги се включват с подходяща програма в празниците на селото ни, като не пропускаме да отбележим нито един празник макар и някои по-скромно.

 За това няма де е прекалено ако кажем, че читалищата по селата въпреки застаряващото население и малко на брой, успяваме да съхраняваме и предаваме на младите всичко българско.Това според нас е причина да пребъдем в бъдещето.

 МАТЕРИАЛНА БАЗА

 Всички знаем с каква материална база разполага нашето читалище.Една стая в сградата на кметството, в която е разположена библиотеката.Въпреки това се поддържа спрямо всички изисквания за обществените библиотеки, всичко е предоставено на пълен свободен достъп на читателите ни.Въпреки това се стремим всяка година по малко да поддържаме сградата в приличен вид като се правят частични ремонти.За репетиции използваме залата на пенсионерския клуб.Тази зала е достатъчна но трябва да се отопля по-добре за да бъде по приятна за репетиции.

 Накрая ще кажем, че на Общото събрание на всяко читалище се отчитат постиженията, анализират се пропуските, поставят се предстоящи задачи и цели за да отстояваме ролята на читалищата като стожери на всичко българско, духовната сила помогнала на народа ни във всички времена.